7. ΒΑΣΙΛΙΚΟΝ ΔΙΑΤΑΓΜΑ της 7/15 Ιουν. 1957 (ΦΕΚ Α΄ 106) Περί μειώσεως των εργοδοτικών εισφορών των καταβαλλομένων επί των μισθών και ημερομίσθιων των δαπανωμένων δια την κατασκευήν πολεμικών ειδών εξαγομένων εις αλλοδαπήν. Έχοντες υπ' όψει τας διατάξεις του άρθρ. 5 του Νόμ. 2861/54 περί μέτρων ενισχύσεως της εξαγωγής βιομηχανικών και άλλων εγχωρίων προϊόντων και την υπ' αριθ. 209/1957 γνωμοδότησιν του Συμβουλίου Επικρατείας, προτάσει των Ημετέρων Υπουργών, Συντονισμού, Οικονομικών, Εμπορίου, Βιομηχανίας και Εργασίας, απεφασίσαμεν και διατάσσομεν: Άρθρον μόνον.-1)Εις περίπτωσιν εξαγωγής πολεμικών ειδών η υπέρ του Ι.Κ.Α. καταβαλλομένη εργοδοτική εισφορά επί μισθών και ημερομίσθιων αναλογούντων εις την κατασκευήν των ειδών τούτων, μειούται καθοριζομένη ίση προς το ποσόν της υπό των μισθωτών καταβαλλομένης τοιαύτης. 2)Ομοίως η υπέρ του Επικουρικού Ταμείου Εξόδου Γερόντων και Ανικάνων Εργατών Μετάλλου καταβαλλομένη εργοδοτική εισφορά, μειούται καθοριζομένη εις 1% επί των μισθών και ημερομισθίων. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 